User:Pulpgimb/sandbox

 UROŠ GRILC

Uroš Grilc [úroš grílc], rojen leta 1968 v Sloveniji, je doktor filozofije,mladinski pisatelj in založnik, ter nekdanji minister za kulturo ter načelnik Oddelka za kulturo in nato Urada za mladino na Mestni občini Ljubljana. Dr. Uroša Grilca najbolje poznamo po njegovem udejstvovanju v politiki kot ministra za kulturo in po njegovih filozofskih delih. Politično kariero je opravljal od marca 2013 do septembra 2014 v okviru vlade, Alenke Bratušek, potem pa se je usmeril v pisanje knjig za otroke kot Ajdovski zid, Mali plac, Čarovniška šola Krškočara, Rogec in zlato srce, itd. ter izvajanje različnih projektov inovativne prezentacije naravne in kulturne dediščine.

MLADOST IN IZOBRAŽEVANJE

Kot najstnik se je Uroš Grilc ukvarjal z glasbo in bil član hardcore metal zasedbe Satanic Legion of Death, nato je bil športni plezalec in opravil številne zahtevne vzpone v domačih in tujih stenah vse tja do težavnosti 8b+.. Leta 1993 je diplomiral na Filozofski fakulteti Univerze v Ljubljani, delovati pa je začel kot tajnik v Društvu za teoretsko psihoanalizo. V letu 1995 je postal mladi raziskovalec na Oddelku za filozofijo, leta 1996 je v okviru študija v Parizu spoznal francoskega filozofa Jacquesa Derridaja. Aktivno je objavljal izvirne znanstvene članke in prevode filozofskih del v reviji Problemi in bil član uredniškega odbora knjižne serije Krt. Leta 1998 pa je opravil doktorat pod mentorstvom Slavoja Žižka. Po diplomi je prevajal filozofske publikacije v slovenščino. Najbolj znane so njegove štiri filozofske knjige Jacquesa Derridaja: Izbrani spisi (1994), Jacques Derrida: ekonomija razlike znotraj zapore filozofije: doktorska disertacija (1998), O filozofiji pisave: na poti k Derridaju (2001) in Zgubljeno v prodaji : slovenska knjiga med državo in trgom v tretjem tisočletju : [sedem pogledov na prihodnost slovenske knjige] (2005). Poleg Derrida je prevedel tudi številna klasična filozofska besedila Heideggerja, Husserla in Levinasa. V letih 1999 in 2000 je urejal publikacije Fakultete za podiplomski humanistični študij. V tem času je sodeloval pri nastajanju kulturne revije Topos in knjižne serije Documenta ter predaval v programu Lingvistika.

JAVNO DELOVANJE

Svojo uradniško pot je začel leta 2000 na Ministerstvu za kulturo, kjer je najprej delal v Sektorju za kulturno politiko in sistem, kasneje pa je postal tudi Svetovalec vlade na področju založništva. Leta 2004 je začel kot vodja Oddelka za knjigo in knjižničarstvo. Bil je tudi vodja številnih projektov na Ministrstvu za kulturo, kot so: priprava Nacionalnega programa za kulturo, izvajanje sistema knjižničnega nadomestila in priprava zakona o obveznem izvodu publikacij in pripravo zakona o javni agenciji za knjigo. Leta 2007 je postal vodja Oddelka za kulturo Mestne občine Ljubljana in opravljal pripravo Strategije razvoja kulture Mestne občine Ljubljana, ki je bila sprejeta leto kasneje. Leta 2013 je zasedel mesto ministra za kulturo v vladi RS pod vodstvom Alenke Bratušek. Na tej funkciji je deloval do septembra 2014, do konca takratne vlade. ZALOŽNIŠTVO

Po letu 2017 sta se s svojo ženo Nino Peče Grilc, nekdanjo direktorico Javnega zavoda Kinodvor, podala na samostojno podjetniško in založniško pot. Skupaj sta že maja leta 2015 ustanovila založbo Škrateljc. Gre za založbo, ki se trenutno med drugim ukvarja z družinskim turizmom ter izvajanjem različnih projektov, ki kulturo, varovanje narave in šport povezujejo v produkte družinskega turizma. V ta kontekst sodi tudi izdajanje stripov, ki tematizirajo velike epe slovenske zgodovine: Cankar v stripu, Pod svobodnim soncem, Reformatorji v stripu, Cukrarna. Njun Zavod za kulturo, izobraževanje in šport Škrateljc je po različnih občinah v Sloveniji do leta 2022 vzpostavil že devet pravljično doživljajskih poti v naravi, med njimi Krškočara, Pravljični Šumberk, Škratji Kras, Pot pastirskih škratov na Krvavcu itd., ki tvorijo Transverzalo pravljično-doživljajskih poti po Sloveniji. Trenutno že pripravljajo novi doživetji za družine v krajinskem parku Škocjanski zatok in v soteski Star maln na Vrhniki, obenem pa so v letu 2022 vodili vzpostavitev izkustvene razstave »Narava in človek na Krasu« na Gradu Štanjel, kjer vodita tudi postavitev »Muzeja slovenskega jezika in knjige«. Do danes sta si s soprogo sama ustvarila sanjsko delavno mesto, kjer pod okriljem zavoda Škrateljc združujeta ljubezen do knjig, glasbe, kulture, gibanja na prostem, narave in kulturne dediščine. Soproga Nina, med drugim tudi nekdanja sodelavka Radia Študent, pa strast do pripovedovanja ohranja tudi v glasbenih predstavah, ki jih po svojih slikanicah in v sodelovanju z različnimi glasbeniki (Samo Kutin, Ana Kravanja, Andrej Fon) prirejajo v okviru zavoda.

DELA

O filozofiji pisave: na poti k Derridaju Grilčevo delo O filozofiji pisave: na poti k Derridaju je rezultat branj, srečevanj in zapisovanj o Derridajevi misli s katero se je srečeval na svoji filozofski poti. To delo je nadaljevanje oziroma dopolnilo zbornika Pisava in transcendentalno. Filozof je Derridajev tekst dekonstruiral tako, da se je osredotočil na vsako besedilo posebej in sicer na način, da zajame njegovo notranjost, jo poskuša razumeti in poiskati robne meje pojmov in protislovja. Knjigo je napisal z namenom, da bralcem razkaže zbirko Derridajevih del in, da ga spoznajo skozi filozofsko izrazoslovje. Grilc želi pisavo pojmovno ločiti od govora, ji povrniti njeno veljavo ter ugotoviti, ali morda obstaja čista razlika v obliki stare pisave. Delo ima 312 strani je bilo napisano leta 2001, njen založnik pa je Društvo za teoretsko psihoanalizo. Poleg tega filozofskega dela je napisal še druga: •	Izbrani spisi (1994) •	Jacques Derrida: ekonomija razlike znotraj zapore filozofije: doktorska disertacija (1998) •	O filozofiji pisave: na poti k Derridaju (2001) •	Zgubljeno v prodaji: slovenska knjiga med državo in trgom v tretjem tisočletju: [sedem pogledov na prihodnost slovenske knjige] (2005) Poleg filozofskih del pa je napisal tudi številne otroške knjige, znanstvene članke in prevedel knjige mnogih znanih filozofov. Vsa njegova dela si lahko ogledate na naslednji povezavi: https://cris.cobiss.net/ecris/si/sl/biblio/researcher/30718. LITERATURA IN VIRI

Feith, Ana. 2022. Čarobni posel: Ne boste verjeli, s čim se danes ukvarja naš nekdanji minister. internet. citirano 2011.2022. Dostopno na naslovu: https://www.zurnal24.si/magazin/vip/carobni-posel-ne-boste-verjeli-s-cim-se-danes-ukvarja-nas-nekdanji-minister-381211. Dr. Uroš Grilc je prevzel dolžnosti ministra za kulturo. [internet]. 2022. [citirano 29. 11. 2022]. Dostopno na naslovu: http://www.mk.gov.si/nc/en/media_room/news/article//5655/. Janović, Nikola. 2001. Recenzije knjig. [internet].[citirano dne 20.11.2022]. Dostopno na naslovu: http://dk.fdv.uni-lj.si/dr/dr40Janovic.PDF. Uroš Grilc. [internet]. 2022. [citirano 29. 11. 2022]. Dostopno na naslovu: https://fr.wikipedia.org/wiki/Uro%C5%A1_Grilc. Uroš Grilc. [internet]. 2022. [citirano 29. 11. 2022]. Dostopno na naslovu: https://pl.wikipedia.org/wiki/Uro%C5%A1_Grilc. Uroš Grilc. 2020. internet. citirano 20.11.2022. Dostopno na naslovu: https://www.dnevnik.si/tag/uroš%20grilc. Uroš Grilc: O filozofiji pisave – Na poti k Derridaju. [internet]. 2002. [citirano 20.11.2022]. Dostopno na naslovu: https://www.dlib.si/details/URN:NBN:SI:DOC-JW4OMJBV.